La Liga. “Real” o‘z uyida “Barselona”ni taslim etib, peshqadam “Atletiko”ga yetib oldi

Futbol bo‘yicha Ispaniya La Ligasining 30-turida “Real” va “Barselona” jamoalari 10-aprel, shanba kuni o‘zaro bahs yuritdi.

Uchrashuvning 13-daqiqasida Karim Benzema qanotdan uzatib berilgan to‘pga tovoni bilan zarba berib, chiroyli golga muallif bo‘ldi. 28-daqiqada Toni Kroosning jarima to‘pidan yo‘llagan zarbasi himoyachilarga teggan holda darvozadan joy oldi.
Ikkinchi bo‘limda katalonlar faollikni oshirdi. 60-daqiqada Oskar Mingesa hisobni qisqartirishga erishdi. Qolgan vaqtda har ikki jamoa vakillarida bir qator imkoniyatlar bo‘ldi. Bundan tashqari uchrashuv yakunlanishi arafasida Kazemironing chetlatilishidan keyin madridliklar bir o‘yinchi kam bo‘lib qoldi. Biroq hisob boshqa o‘zgarmadi.
Ushbu g‘alabadan keyin “Real” ochkolarini 66 taga yetkazib olgan holda peshqadam “Atletiko”ga yetib oldi. “Barselona” 65 ochko bilan uchinchi o‘ringa tushdi.

La Liga
30-tur bahslari
10-aprel, shanba
Gollar: 1:0 – 13 Benzema, 2:0 – 28 Kroos, 2:1 – 60 Mingesa.
“Real Madrid”: Kurtua, Mendi, Militao, Nacho, Vaskes (Odriosola, 43), Modrich, Kroos (Isko, 72), Valverde (Asensio, 61), Kazemiro, Vinisius Junior (Marselo, 72), Benzema (Mariano Dias, 72).
“Barselona”: ter Shtegen, Dest (Grizmann, 46), Mingesa, Arauxo (Moriba, 72), Alba, Dembele (Breytueyt, 81), Buskets (Serxi Roberto, 64), Pedri (Trinkau, 81), de Yong, Langle, Messi.
Ogohlantirishlar: Pedri (23), Arauxo (26), Nacho (69), Alba (84), Kazemiro (89).
Chetlatish: Kazemiro (90).
Gol: 0:1 – 64, avtogol Timor.
Gol: 0:1 – 45 De Frutos.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!